recursal/SuperWikiNEXT-32B huggingface dataset:
**Hlavný štáb partizánskych oddielov na Slovensku** (**HŠPO**) bol od 18. septembra 1944 ústredný koordinačný a riadiaci organ partizánskeho hnutia na Slovensku. Štáb slúžil ako orgán SNR pre velenie partizánskemu hnutiu a súčinnosť s 1. československou armádou na Slovensku (1. ČSA) v rámci Rady na obranu Slovenska počas Slovenského národného povstania so súhlasom Ústredného štábu partizánskeho hnutia (ÚŠPH) v Kyjeve.

Náčelníkom (veliteľom) štábu bol Karol Šmidke (menovaný SNR už dňa 7. 9. 1944), ktorý mal dvoch zástupcov. 1. zástupca bol podplukovník Branislav Manica a 2. zástupca JUDr. Vladimír Daxner. Štáb bol umiestnený v Banskej Bystrici, odkiaľ sa 26. októbra presťahoval do priestoru Nízkych Tatier. 29. októbra 1944 bola jeho pôsobnosť rozšírená na celé československé územie a preto bol premenovaný na *Hlavný štáb partizánskeho hnutia v Československu (HŠPH)*, v ktorého čele bol od 30. septembra 1944 plukovník Alexej Nikitič Asmolov.

Politické vedenie SNP prevzalo Predsedníctvo Pléna SNR, ktorému podliehali jednotlivé povereníctva a ich riadiaci pracovníci v paritnom zastúpení komunistov a nekomunistov. Plénum malo 50 členov: 24 komunistov (vrátane sociálnych demokratov) a 24 predstaviteľov občianskeho odboja (členov Demokratickej strany po 17. septembri 1944) plus dvaja vojenskí velitelia 1. ČSA - generáli Ján Golian a Rudolf Viest. Plénum od 5. septembra do 23. októbra 1944 zasadalo 15-krát. 12. septembra 1944 sa konalo 4. zasadnutie SNR s hlavným bodom programu - zriadenie Rady na obranu Slovenska. Jej prvoradou úlohou bolo organizovať obranu slobodného územia, riadiť bojové činnosti povstaleckej armády a partizánskych jednotiek. Predsedom Rady sa stal veliteľ 1. ČSA na Slovensku Golian, neskôr Viest. Ďalšími členmi Rady boli dvaja zástupcovia SNR, traja predstavitelia povstaleckej armády a dvaja zástupcovia HŠPO.

Na oslobodenom území došlo k prevzatiu moci miestnymi a okresnými Revolučnými národnými výbormi (RNV), ktoré organizovali nábor záložníkov do armády a dobrovoľníkov do partizánskych oddielov (mobilizačné vyhlášky). Tak ako orgány SNR, aj RNV boli paritne zložené z komunistov a nekomunistov.

Referencie
----------

1. ↑  JABLONICKÝ, Jozef – KROPILÁK, Miroslav. *Slovník Slovenského národného povstania*. Bratislava: Epocha 1970, s. 89.
2. ↑  VHÚ Praha, VHÚ Bratislava - Vojenské osobnosti československého odboje 1939 - 1945, Avis Praha - máj 2005
3. ↑  Karol Fremal, Ján Stanislav: Slovenský protifašistický odboj (2), Nové Slovo, 02. Sept. 2010, Online
**Oleh Viktorovyč Šynkarenko** (ukr. Олег Вікторович Шинкаренко; \* 20. február 1976, Záporožie) je ukrajinský novinár a spisovateľ.

Životopisné údaje
-----------------

Vyštudoval Záporožskú inžiniersku akadémiu (inžinier automatizácie a prístrojového vybavenia), Klasickú súkromnú univerzitu (prekladateľ z angličtiny) a Medzinárodnú akadémiu novinárstva (Intajour, Hamburg). Pracoval ako inžinier a tiež novinár niekoľkých miestnych novín. Od roku 2008 žije v Kyjeve, kde sa angažuje v oblasti žurnalistiky. Prevádzkuje webovú stránku literárnej súťaže "Koronacija slova". Od roku 2002 viedol záporožský filmový klub "Schodženňa". Nakrúcal zábery pre internetové médium Telekrytyka (projekt VideoTeKa).

Počas Euromajdanu napísal viacero článkov o udalostiach na Ukrajine pre americké internetové médiá. Písal aj pre projekty Institute for War & Peace Reporting a Future Challenges.. 

Od roku 2013 pracuje pre rozhlasovú stanicu Hromadske Radio, kde pripravuje programy "Filosofskyj baraban" a "Mechanyka Revolucii."

Literárna tvorba
----------------

Prvú poviedku napísal v konci 80. rokov. Školská vášeň pre sci-fi, post-modernizmus a čierny humor ovplyvnila štýl jeho prózy, ktorý nadobudol veľmi groteskný uhol. Publikoval v časopisoch "NAŠ", "ŠO" a "Chreščatyk". V roku 2006 získal literárnu cenu vydavateľstva "Smoloskyp" na 
 zbierku poviedok "Ako úplne zmiznúť"] ("Smoloskyp". Kyjev, 2007). 
V roku 2009 ukončil svoj prvý román, predbežne s názvom *Dobrú chuť!*, venovaný mládežníckej subkultúre kanibalov. 

Román Kaharlyk (2013) - satirická antiutópia zachycujúca život na Ukrajine o sto rokov neskôr. Po ruskej okupácii sa Ukrajina vrátila do stredoveku. Protagonista, ktorého psychické schopnosti boli zneužité k výrobe počítačov ruských vojenských satelitov, sa pokúsi získať stratenú pamäť a aj svoju manželku. Preto sa vydáva do tajomného mesta Kaharlyk, kde sa v dôsledku nedávnych skúšok jadrových zbraní navždy zastavil čas.

Referencie
----------

1. ↑   *Koronacija slova* [online]. [Cit. 2016-06-01]. Dostupné online.
2. ↑   [Cit. 2016-06-07]. Dostupné online. Archivované 2010-03-11 z originálu.
3. ↑   *Telekrytyka* [online]. [Cit. 2016-06-07]. Dostupné online. Archivované 2014-07-02 z originálu.
4. ↑   [Cit. 2016-06-07]. Daily Beast Dostupné online.
5. ↑   [Cit. 2016-06-07]. Dostupné online. Archivované 2009-10-01 z originálu.

Autoritné údaje: * GND: 1247457060
* NK ČR: js2015869038
* VIAF: 315700876
**Corona Extra** (predtým aj **Coronita Cerveza**) je značka mexického piva, ktoré sa vyrába v pivovare Modelo v hlavno

Druhy piva značky Corona
------------------------

Corona na pláži
* ***Corona Extra*** ležiak s obsahom alkoholu 4,5%.

Je to spodne kvasené svetlé pivo pôvodne obľúbené medzi nižšou vrstvou obyvateľov Mexika, čo už v súčasnosti neplatí. Corona sa vyrába predovšetkým pre export do zahraničia vďaka tomu, že si získalo dobré meno v cudzine. V Španielsku sa predávalo do roku 2016 pod názvom Coronita, pretože v Španielsku bol názov Coronas ochrannou známkou vinárskej spoločnosti Miguel Torres SA.  Medzi domáce pivá, určené pre tuzemský trh od rovnakého producenta potom patrí napríklad Negra modelo. Corona sa varí z vody, kukurice, ryže, chmeľu, kvasníc s prídavkom kyseliny askorbovej. Produkt má svetlo slamovú farbu a veľmi jemnú chuť so slabou chmeľovou horkosťou. Ročne sa vyrobí až 4,6 miliardy litrov tohto unikátneho piva. Corona Extra, predtým aj Coronita, je vyrábaná spoločnosťou Grupo Modelo, ktorá bola založená roku 1925. Pivovar je jedným z najslávnejších producentov alkoholu v Mexiku.

Distribútorom piva Corona na Slovensku je Staropramen Slovakia.

Literatúra
----------

* Verhoef, Berry: *Kompletní encyklopédie piva*, Rebo, 1998, ISBN 80-7234-116-2

Referencie
----------

1. ↑  Pivo Corona, ešte známejšie, pritom oveľa staršie ako koronavírus, zn.sk
2. ↑  La cerveza Coronita pasará a llamarse Corona en España este mes de junio - Marcos Lamelas, *El Confidencial*, 8 janvier 2016.
3. ↑  Kompletní encyklopédie piva

Iné projekty
------------

Commons
* Spolupracuj na Commons Commons ponúka multimediálne súbory na tému **Corona (pivo)**

Externé odkazy
--------------

* Stránky pivovaru Modelo (po anglicky)

Zdroj
-----

*Tento článok je čiastočný alebo úplný preklad článku Corona (pivo) na českej Wikipédii.*
Orelanín
**Orelanín** je cytotoxický jed, ktorý sa viaže na bunky obličiek, kde je dokázateľný až 6 mesiacov po akútnej otrave. Predpokladaným mechanizmom účinku je pôsobenie orto-semichinonového radikálu a vznik reaktívnych voľných radikálov kyslíka. 

Tieto otravy (tzv. orelanínové otravy) spôsobujú jedovaté huby rodu pavučinovec (Cortinarius), napr. pavučinovec plyšový, škoricový, končistý, atď.
Ukazuje sa, že najtoxickejšou látkou je orelanín (3,3´,4,4´-tetrahydroxy-2,2´-dipyridín-N,N´-dioxid) a jeho metabolity, terminálnym produktom je stabilný a už netoxický orelín. 

Orelanín a orelín sú chemicky príbuzné dvom herbicídnym látkam – dikvatu a parakvatu – ktoré sú tiež nefrotoxické a spôsobujú ich ťažké poškodenie a akútne zlyhanie. Orelanín je odolný proti vareniu i sušeniu, a preto úprava húb, ktoré ho obsahujú, pred otravou nechráni.

Literatúra
----------

Gavorník, P.: *Orelanínové otravy hubami – primárne pravé otravy hubami VIII*. typu. Slovenský lekár, 2000, č. 7-8, s. 280-282


|  |  |
| --- | --- |
| Portal | Chemický portál |
Ústredie firmy v Amsterdame
**Koninklijke Philips Electronics N.V.**, známa ako **Philips** je jedna z najväčších elektrotechnických spoločností na svete. Spoločnosť vznikla v Holandsku a tu má v súčasnosti aj svoje ústredie. Philips je rozdelený do viacerých sub-divízií: Philips Consumer Electronics, Philips Lighting, Philips Medical Systems a Philips Domestic Appliances and Personal Care. Philips je hlavným sponzorom futbalového klubu PSV Eindhoven.

História
--------

Spoločnosť bola založená v roku 1891 v Eindhovene. Jej zakladateľom bol Gerard Philips. Prvé produkty, ktoré spoločnosť vyrábala boli žiarovky a iné elektronické zariadenia. Jej prvá továreň zostáva dodnes otvorená ako múzeum.

Základy podniku, ktorý sa v budúcnosti mal stať jednou z najväčších elektronických spoločností na svete, boli položené v roku 1891. Vtedy sa Gerard Philips rozhodol založiť v holandskom Eindhovene firmu na "výrobu žiaroviek a ďalších elektrických výrobkov".

Až neskôr, v 20. rokoch 20. storočia, si spoločnosť Philips prvýkrát začala chrániť svoje novinky prostredníctvom patentov - napr. v oblasti röntgenového zariadenia, či príjmu rozhlasového vysielania. To bol pravdepodobne tiež impulz k odštartovaniu diverzifikácie produktov v rámci ponúkaného sortimentu. Potom čo v roku 1918 uviedla spoločnosť Philips na trh lekársky röntgen, začala sa v roku 1925 zaoberať prvými experimentami v oblasti televízie. V roku 1927 začala vyrábať rádiá a do roku 1932 ich predala milión. O rok neskôr už vyrobila svoju milióntu výbojku a začala výrobu lekárskych röntgenových prístrojov v Spojených štátoch. Prvý elektrický holiaci strojček spoločnosti Philips bol uvedený na trh v roku 1939. V tej dobe spoločnosť zamestnávala 45 000 ľudí po celom svete a jej tržby činili 152 mil. guldenov. V roku 1963 uviedla spoločnosť na trh prvú magnetofónovú kazetu a v roku 1965 vyrobila svoje prvé integrované obvody. V roku 1972 zas založila spoločnosť Philips spoločnosť PolyGram. Medzi najznámejšie akvizície patrí kúpa spoločnosti pôsobiacej v oblasti osvetlenia Westinghouse (1983). V roku 1983 bol na trh uvedený kompaktný disk. Ďalšími historickými medzníkmi bolo napríklad vyrobenie stomiliónteho televízoru Philips v roku 1984 a tristomiliónteho holiaceho strojčeku Philishave v roku 1995.

Do roku 2004 bol slogan spoločnosti *„Let’s make things better"* . Nový slogan "*Sense and simplicity"* používa spoločnosť od roku 2004

Iné projekty
------------

Commons
* Spolupracuj na Commons Commons ponúka multimediálne súbory na tému **Koninklijke Philips Electronics**

Referencie
----------

1. ↑   *Svet holenia a holiacich strojčekov* [online]. Svet holenia a holiacich strojčekov, [cit. 2017-01-02]. Dostupné online.

Externé odkazy
--------------

*
***Rebecca*** je americký film, ktorý nakrútil v roku 1940 Alfred Hitchcock podľa románu britskej spisovateľky Daphne du Maurier "*Rebeka*". Ide o jeho prvý hollywoodsky film.

Dej
---

Krásna a mŕtva Rebeka, prvá pani de Winter, dlho vrhá tieň na novú, mladú a neskúsenú paniu zámku v Manderley uprostred krásnej a tajomnej prírody na pobreží juhovýchodného Cornwallu. V dramatickom deji, ktorý sa v poslednej časti priam detektívne ženie k rozuzleniu, sa odhalí pravá príčina Rebekinej smrti.

Pozadie
-------

Hitchcock mal dlhé roky snahu získať právo nakrútiť film Rebeka, čo sa mu nakoniec podarilo. Ide o jediný Hitchcockov film, ktorý obdržal Oscara za najlepší film. Dostal ho však producent David O. Selznick. Selznick prehľadal celú Ameriku, aby našiel to správne miesto pre nakrúcanie filmu. Keďže sa mu to nepodarilo, bol nútený pracovať s miniatúrami.

Jednou z najstrašidelnejších postáv filmu je bezpochyby pani Danversová, ktorú vo filme stvárnila Judith Andersonová. Na podčiarknutie hrôzostrašnosti postavy využíva chôdzu. Pani Danversová sa akoby vznáša po chodbách a znenazdajky sa objavuje na nečakaných miestach, čím naháňa strach nielen druhej pani de Winter, ale aj divákovi.

O stvárnenie postavy druhej pani de Winter si Hitchcock vyberal medzi herečkami zvučných mien, akými boli Anne Baxterová, či Vivien Leigh, ktorá mala v tom období prežívať búrlivý vzťah s Sirom Laurencom Olivierom, ktorý stvárňoval v Rebeke postavu Maxa de Wintera. Nakoniec bola vybratá Joan Fontaine, ktorá si pri nakrúcaní filmu užila svoje. Na to, aby Hitchcock dosiahol správny výraz na jej tvári, narozprával jej, že ju všetci nenávidia.

Joan Fontaine bola vďaka tejto role nominovaná na Oscara za najlepšiu ženskú hlavnú rolu. Cenu však dostala Ginger Rogersová. 

Ani nominovaná Judith Andersonová, za najlepšiu vedľajšiu rolu, sa nedočkala tohto ocenenia.

Ceny
----

1941 - Academy Awards, USA:

* Oscar za najlepšiu kameru(Best Cinematography) obdržal George Barnes
* Oscar za najlepší film obdržal David O. Selznick (Producent)

Cameo
-----

Hitchcock sa objavuje za telefónnou búdkou, potom, čo ju Jack Favell opúšťa. Pozri cameo rola.

Externé odkazy
--------------

* *Rebecca* v Česko-Slovenskej filmovej databáze
* *Rebecca* v Internet Movie Database (po anglicky)
**Sergej Makara**, doc. PhDr. CSc. (pseudonym: Maxim Kyčara; \* 6. máj 1937, Michalovce – † 9. august 2022, Liptovský Mikuláš) bol vysokoškolský pedagóg, básnik.

Životopis
---------

V roku 1954 – 1958 študoval na Vysokej škole pedagogickej v Prešove. Po štúdiách pôsobil ako profesor v Sabinove, 1961 – 1965 odborný asistent na Pedagogickom inštitúte v Martine, 1965 – 1972 na Pedagogickej fakulte v Banskej Bystrici. V období normalizácie pracoval ako pomocný robotník v Štátnych lesoch a Stredoslovenských stavbách v Banskej Bystrici, 1985 – 1990 bol redaktorom, potom vedúcim redaktorom v Slovenskej literárnej agentúre, 1990 rehabilitovaný, od 1992 pôsobil ako vedúci Katedry slovanských jazykov a literatúry na UMB v Banskej Bystrici.

Popredný predstaviteľ ukrajinskej literatúry na Slovensku. Jeho poézia sa vyznačuje hlbokým lyrickým cítením, pričom vo svojej lyrike reflektoval nielen stavy citového rozpoloženia človeka, ale aj závažné životné momenty i spoločenské metamorfózy, ktoré vplývajú na ľudské vedomie a citovú sféru človeka. Z literárnovednej oblasti vydal monografiu Borba romantičeskich i realističeskich tendencij v pervoj polovine 19. veka (1993). Prekladal z ukrajinčiny a ruštiny do slovenčiny a zo slovenčiny do češtiny a ukrajinčiny.

Dielo
-----

* Osjajana junisť (1958)
* Šukaju sebe (1967)
* Sovisť (1970)
* Syvyna torknulas skroň (1985)
* Na riznych strunach (1991)

Literatúra
----------

* Slovenský literárny kalendár

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 137601506
* ISNI: 0000 0000 7882 4967
* LCCN: n88043060
* NK ČR: ola2002151936
* SNK: 171683
* VIAF: 11387565
* WorldCat: lccn-n88043060
**Eugene Francis „Gene" Kranz** (\* 17. august 1933, Toledo) je americký letecký inžinier, bývalý stíhací pilot a vyslúžilý letový riaditeľ a manažér NASA. Ako letový riaditeľ riadil misie programov Gemini a Apollo, vrátane Apolla 11, prvej misie, ktorá pristála s ľudskou posádkou na Mesiaci. Najviac je známy tým, že úspešne riadil tím riadiaceho strediska pri záchrane posádky Apolla 13. V roku 1995 bola jeho práca pri záchrane Apolla 13 vykreslená v rovnomennom filme, kde jeho postavu stvárnil Ed Harris. Je tiež známy svojím krátkym účesom a elegantnými vestami rôznych štýlov a materiálov, ktoré mu šila jeho manželka Marta v období, kedy pracoval ako letový riaditeľ.

Je osobným priateľom amerických astronautov tej doby a zostáva prominentnou postavou v americkej histórii prieskumu vesmíru s ľudskou posádkou. Jeho kariéra bol predmetom niekoľkých celovečerných filmov, dokumentárnych filmov, kníh a článkov v časopisoch. Je držiteľom Prezidentskej medaily slobody. V roku 2010 sa v prieskume Space Foundation stal najobľúbenejším vesmírnym hrdinom.

|  |  |  |
| --- | --- | --- |
| „ | Neexistuje žiadny úspech bez rizika. | "|
| – Gene Kranz |

Referencie
----------

1. ↑   *Remarks on Presenting the Presidential Medal of Freedom to Apollo 13 Mission Operations Team in Houston.* [online]. presidency.ucsb.edu, [cit. 2022-03-29]. Dostupné online.
2. ↑   *Space Foundation Survey Reveals Broad Range of Space Heroes; Early Astronauts Still the Most Inspirational* [online]. spacefoundation.org, [cit. 2022-03-29]. Dostupné online. Archivované 2012-07-23 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Gene Kranz**

Zdroj
-----

*Tento článok je čiastočný alebo úplný preklad článku Gene Kranz na českej Wikipédii.*

Autoritné údaje: * ISNI: 0000 0000 2141 3059
* LCCN: n00003118
* VIAF: 50451431
* WorldCat: lccn-n00003118
**Herónov vzorec** je vzorec na výpočet obsahu všeobecného trojuholníka (v euklidovskej rovine), pomocou dĺžok jeho strán.

Vzorec
------

Ak sú {\displaystyle a,b,c} dĺžky strán trojuholníka, platí pre jeho obsah
{\displaystyle S={\sqrt {s(s-a)(s-b)(s-c)}}},
kde {\displaystyle s={\frac {a+b+c}{2}}} je polovičný obvod trojuholníka.

Dôkaz
-----

Označme x vzdialenosť vrcholu {\displaystyle B} od päty kolmice z vrcholu {\displaystyle A} na stranu {\displaystyle a} (výška). Pre ostrouhlý trojuholník na obrázku platí:

{\displaystyle \ x^{2}+v^{2}=c^{2}}

{\displaystyle \ (a-x)^{2}+v^{2}=b^{2}}

Odčítame od druhej rovnice prvú, dostaneme:

{\displaystyle \ a^{2}-2ax=b^{2}-c^{2}}

Z tohto vzťahu vyjadríme x:

{\displaystyle x={\frac {a^{2}+c^{2}-b^{2}}{2a}}}

Toto platí aj v pravouhlom trojuholníku, v tupouhlom sa namiesto {\displaystyle -} dáva {\displaystyle +} (viď. nižšie). Ak do prvej rovnice dosadíme x, získame výšku {\displaystyle v}:

{\displaystyle \ v^{2}=c^{2}-x^{2}}

{\displaystyle v^{2}=c^{2}-\left({\frac {a^{2}+c^{2}-b^{2}}{2a}}\right)^{2}}

{\displaystyle v^{2}=c^{2}-{\frac {\left(a^{2}+c^{2}-b^{2}\right)^{2}}{4a^{2}}}}

{\displaystyle v^{2}={\frac {4c^{2}a^{2}-\left(a^{2}+c^{2}-b^{2}\right)^{2}}{4a^{2}}}}

{\displaystyle v={\frac {\sqrt {4c^{2}a^{2}-\left(a^{2}+c^{2}-b^{2}\right)^{2}}}{2a}}}

Ak dosadíme túto výšku do vzorca pre obsah trojuholníka {\displaystyle S={\frac {av}{2}},}, dostaneme:

{\displaystyle S={\frac {\sqrt {4c^{2}a^{2}-\left(a^{2}+c^{2}-b^{2}\right)^{2}}}{4}}}

Ďalej pomocou rozkladov upravíme výraz pod odmocninou:

{\displaystyle S={\frac {\sqrt {\left(2ac+a^{2}+c^{2}-b^{2}\right)\left(2ac-a^{2}-c^{2}+b^{2}\right)}}{4}}}

{\displaystyle S={\frac {\sqrt {\left[\left(a+c\right)^{2}-b^{2}\right]\left[b^{2}-\left(a-c\right)^{2}\right]}}{4}}}

{\displaystyle S={\frac {\sqrt {\left(a+c+b\right)\left(a+c-b\right)\left(b+a-c\right)\left(b-a+c\right)}}{4}}}

Dosadíme polovičný obvod {\displaystyle s}, {\displaystyle \ a+b+c=2s} a dostávame výsledný vzorec:

{\displaystyle S={\frac {\sqrt {2s\left(2s-2a\right)\left(2s-2b\right)\left(2s-2c\right)}}{4}}}

{\displaystyle S={\frac {\sqrt {16s\left(s-a\right)\left(s-b\right)\left(s-c\right)}}{4}}}

{\displaystyle S={\sqrt {s\left(s-a\right)\left(s-b\right)\left(s-c\right)}}}

História
--------

Vzorec bol formulovaný Herónom z Alexandrie a dôkaz bol publikovaný v jeho knihe Métrika, napísanej v roku 60 pred Kr.

Poznámky
--------

* Kratší dôkaz je možný pomocou kosínusovej vety.
* Obsah trojuholníka je symetrická kvadraticky homogénna funkcia jeho strán.

Referencie
----------

1. ↑

Pozri aj
--------

* Trojuholník
* Obsah
* Tetivový štvoruholník

Externé odkazy
--------------

* Dôkaz Herónoveho vzorca Archivované 2007-05-26 na Wayback Machine
* Herónov vzorec[nefunkčný odkaz]

Zdroj
-----

*Tento článok je čiastočný alebo úplný preklad článku Heronův vzorec na českej Wikipédii.*
Štyri zábery z filmu *Diagonal-Symphonie* (1924, video) švédskeho výtvarníka Vikinga Eggelinga.
**Čistý film** (**absolútny film**, **abstraktný film**, nevhodne/nesprávne **experimentálny film**) je rod filmu a filmové dielo, v ktorom dominuje snaha o čistú filmovosť, oslobodenú od vplyvu literatúry, divadla a od vecného obsahu. Filmové dielo ju dosahuje najmä prostredníctvom pohybovej hry rôznych hmôt, materiálov, línií, kresieb, svetiel, tieňov a vo farebnom filme aj farieb, ktoré na diváka pôsobia rytmom pohybov, zmenou tvarou a proporcií a vo zvukovom filme aj sprievodnou zvukovou (spravidla hudobnou) zložkou.

Vznikol v 20. rokoch 20. storočia pod vplyvom abstraktného výtvarného umenia a hudobnosti. Za prvého predstaviteľa čistého filmu je považovaný švédsky výtvarník Viking Eggeling. V 20. rokoch čistý film rozvíjali výtvarní umelci experimentujúci s filmovou tvorbou, najmä Hans Richter, Walter Ruttmann, Fernand Léger, Germaine Dulacová a Man Ray. S nástupom zvukového filmu sa tvorcovia čistého filmu pokúšali spojiť obrazové efekty so zvukovou zložkou, vytvárať pôsobivé „vizuálne symfónie". Ďalší rozvoj nastal v 60. rokoch pod vplyvom op-artu a iných foriem abstraktného prejavu, prejavujúce sa najmä v snahách filmom ilustrovať hudbu. Hoci tvorba čistého filmu pokračuje naďalej, tento rod filmu nedosiahol väčší význam.

Referencie
----------

1. 1 2  čistý film. In *Encyklopédia filmu*, s. 167
2. ↑  abstraktný film. In *Malá encyklopédia filmu*, s. 10

Použitá literatúra
------------------

* Blech, Richard, ed. (1974), *Malá encyklopédia filmu* (1. vyd.), Bratislava: Vydavateľstvo Obzor
* Blech, Richard, ed. (1993), *Encyklopédia filmu* (1. vyd.), Bratislava: Vydavateľstvo Obzor, ISBN  80-215-0219-3

Pozri aj
--------


|  |  |
| --- | --- |
| Portal | Filmový portál |

* experimentálny film

| * z
* d
* u
Filmové žánre |
| --- |
| Filmové žánre | 
* akčný
* animovaný
* artový
* bábkový
* detektívny
* dobrodružný
* dokumentárny
* dráma
* erotický
* experimentálny
* fantasy
* film noir
* groteska
* historický
* horor
* hudobný
* katastrofický
* kreslený
* krimi
* komédia
* mušketierovka
* muzikál
* mysteriózny
* náučno-vzdelávací
* outdoorový
* pornografický
* post-apokalyptický
* poviedkový
* psychologický
* road movie
* rodinný
* romantický
* rozprávka
* špionážny
* triler
* sci-fi
* vojnový
* western
* životopisný

 |
| Typy filmu | 
* 2D film
* 3D film
* čiernobiely film
* farebný film
* hraný film
* čistý film
* krátkometrážny film
* strednometrážne film
* dlhometrážny film
* nemý film
* zvukový film
* mainstreamový film
* béčkový film

 |
| Série | 
* dilógia
* trilógia
* tetralógia
* pentalógia
* hexalógia
* heptalógia
* oktalógia
* nonalógia
* dekalógia
* filmová séria

 |
***Ruža vjetrova*** (dosl. *Ruža vetrov*) je populárna chorvátska romantická mydlová opera, ktorá sa vysiela od roku 2011. V Chorvátsku sa telenovela vysiela na RTL Televizija, od 29. augusta 2011. Autorom telenovely je chorvátsky producent Dinko Paleka. V oboch častiach telenovely, je opísaná zakázaná láska medzi dvomi ľuďmi. Telenovela sa vysiela aj v Čiernej Hore, Bosne a Hercegovine a plánuje sa vysielať aj v Srbsku a na Slovensku. Telenovela zaujala viac ako milión obyvateľov v Chorvátsku.[chýba zdroj]

Natáčanie
---------

Telenovela sa natáča od 1. júna 2011 a po pracovnom názve *Klan*, bol 3. júna 2011, potvrdený aj názov „*Ruža vjetrova*". Natáčanie prvej série skončilo 14. apríla.2012 a natáčanie druhej série začalo 2. júla 2012. Prvá séria obsahuje 185 a druhá séria 165 častí, spolu 350 častí. Prvá časť prvej série bola v Chorvátsku odvysielaná 29. augusta 2011 a posledná časť prvej série bola odvysielaná 7. júna 2012, v tom istom termíne. Druhá séria sa v Chorvátsku vysiela od 10. septembra 2012, tiež na RTL Televizija. Stredisko telenovely je Split a v druhej sérii aj dedinka *Olujno*. Nová úvodná špica bola zmenená od 153.časti, prvej série. Telenovelu hrajú chorvátski a srbskí herci.

Série
-----

### Prvá séria (*Všetko začalo s búrkou...*)

Prvá séria opisuje lásku dvoch mladých ľudí z dvoch celkom rozdielnych rodín, spoznaných v búrke na mori. Dievča je Ines Matošićová, neskoršie Odaková, mladá a energická žena, ktorá je dcérou cennej splitskej právničky a mladík je Marko Odak, nástupca otcovho bohatého dedičstva, nechaný na rôznych dohodách. Tri rodiny sú:Matošićoví, Odakoví a Jelavićoví, ktoré sú na jeden pohľad celkom rozličné. Zrady, vlastizrady, urážky, nenávisti, smútky, klamy, konflikty a iné, prinášajú nešťastie do týchto rodín.

### Druhá séria (*Čo by ste obetovali za lásku?*...)

Základom druhej série je taktiež láska dvoch ľudí. Mária Mrčelová je manželkou boháča Ranka Mrčelu, násilného muža, od ktorého utečie skokom z lodi a na druhý deň ju na neznámej pláži nájde Šimún Bartulović, mladík zo sedliackej rodiny, z mestečka Olujno, ktorý vyrástol bez matky s otcom. Stretnutie Márie a Šimúna zostáva hlboko v ich dušiach, až kým sa znovu nestretnú. Vyplatí sa nasledovné stretnutie? Po Markovej smrti, Ines, Sára a Suzana odchádzajú do Olujna, za novým životom. Štyri rodiny sú:Matošićoví, Odakoví, Mrčeloví a Bartulovićoví.

Externé odkazy
--------------

* *Ruza vjetrova* v Internet Movie Database (po anglicky)
**Seiligerov cyklus** alebo **Seiligerov obeh** je ideálny tepelný obeh pozostávajúci z vratných zmien. 

Seiligerov cyklus popisuje prácu stroja kde prívod tepla prebieha zmiešane pri polohe piesta v hornej úvrati, aj počas expanzie a odvod tepla sa uskutoční vo veľmi krátkom čase - bez zmeny pohybu piesta. Seiligerov cyklus je kombináciou Ottovho a Dieselovho cyklu, ktoré sú jeho limitnými stavmi. Ako taký ho je možné použiť pre oba typy spaľovacích motorov pri vhodnom pomere jeho parametrov.

Diagram Seiligerovho cyklu
--------------------------

Znázornenie Seiligerovho cyklu v p-V diagrame.
Jednotlivé fázy Seiligerovho cyklu znázorňuje diagram vyjadrujúci závislosť tlaku od objemu (*p-V diagram*). Zanesením všetkých piatich fáz cyklu do jedného diagramu získame oblasť ohraničenú dvomi adiabatami, dvoma izochorami a jednou izobarou. Obsah tejto oblasti zodpovedá práci vykonanej strojom 

{\displaystyle A\equiv Q\_{p}-Q\_{o}}
* krivka medzi bodmi 1 a 2 — adiabatická kompresia
* krivka medzi bodmi 2 a 3 — izochorický prívod tepla
* krivka medzi bodmi 3 a 4 — izobarický prívod tepla
* krivka medzi bodmi 4 a 5 — adiabatická expanzia
* krivka medzi bodmi 5 a 1 — izochorický odvod tepla

Učinnosť Seiligerovho cyklu
---------------------------

Účinnosť Seilegerovho cyklu závisí iba na:

* kompresnom pomere, t. j. pomere objemu v stave 1,5 k objemu v stave 2,3 ( **ε** )
* exponente adiabaty - Poissonovej konštante ( **k** )
* množstva izobaricky privedeného tepla, t. j. pomeru objemu v stave 4 k objemu v stave 2,3 ( **ρ** )
* množstva izochoricky privedeného tepla, t. j. pomere tlaku v stave 3,4 k tlaku v stave 2 ( **λ p** )

{\displaystyle \eta =1-{\frac {1}{\epsilon ^{k-1}}}.{\frac {\lambda \_{p}.\rho ^{k}-1}{\lambda \_{p}-1+k.\lambda \_{p}.(\rho -1)}}}

Referencie
----------

TRNKA J.; URBAN J. *Spaľovacie motory*. Bratislava: Alfa, 1992.


|  |  |
| --- | --- |
| Portal | Fyzikálny portálChemický portál |
*V Spojenom kráľovstve "car-sharing" znamená carpooling, pozri carpooling.*
**Car-sharing** alebo **car sharing** (-po anglicky; v Spojenom kráľovstve **car club**; do slovenčiny často, no jazykovo nesprávne, prekladané ako **zdieľanie áut/automobilov**) je striedavé požičiavanie si automobilov viacerými osobami, ktorým by sa z dôvodu malej frekvencie využívania nevyplatilo vlastniť a prevádzkovať automobil sami. Môže mať formu oficiálneho či neoficiálneho združovania ľudí, ktorí sú potom spoluvlastníkmi automobilov, ale aj o formu podnikateľskú, teda ako služba verejných požičovní automobilov.

Referencie
----------

1. ↑   *Jazyková poradňa : Je pravda, že slová zdieľať, zdieľaný sú nespisovné? Ako sa prekladajú do slovenčiny anglické termíny sharing economy a shared services, ak nemôžeme použiť výraz zdieľaný?* [online]. Bratislava: Petit Press, [cit. 2020-10-20]. Dostupné online.

Zdroj
-----

*Tento článok je čiastočný alebo úplný preklad článku sdílení aut na českej Wikipédii (číslo revízie nebolo určené).*
O dieli seriálu House pozri *Occamova britva (House).*
**Occamova britva** alebo **Ockhamova britva**, pomenovaná podľa Viliama z Ockhamu, je princíp ekonómie myslenia, podľa ktorého sa súcna nemajú zmnožovať, ak to nie je nevyhnutné (*Entia non sunt multiplicanda praeter necessitatem*). Z toho vyplýva, že podstaty sú zbytočné a iluzórne súcna, lebo vedenie sa vytvára len na základe skúsenosti a logiky.

Occamova britva sa dá interpretovať dvomi mierne odlišnými spôsobmi. Prvý sa dá opísať takto:

*Ak na nejaký jav sú viaceré vysvetlenia, je lepšie uprednostniť to najmenej zložité.*
Užšie chápanie Occamovej britvy sa týka časti jednej teórie:

*Ak nejaká časť teórie nie je na dosiahnutie výsledkov nevyhnutná, do teórie nepatrí.*

História
--------

Korene toho, čo sa stalo známym ako Occamova britva, sa dajú vysledovať v prácach filozofov ako John Duns Scotus (1265 – 1308), Tomáš Akvinský (c. 1225 – 1274) a dokonca aj Aristoteles (384 – 322 pred Kr.) (Charlesworth 1956). 

Termín *Occamova britva* sa po prvý raz objavil v roku 1852 v prácach Sira Williama Rowana Hamiltona (1805 – 1865), dávno po Occamovej smrti približne v roku 1349. Occam nevymyslel termín „britva", takže jeho asociácia s ním môže byť daná frekvenciou a efektívnosťou, s akou ho využíval (Ariew 1976). A hoci formuloval princíp rozličnými spôsobmi, najpopulárnejšiu verziu „britvy" nenapísal on, ale človek menom John Ponce z Corku v roku 1639 (Thorburn 1918).

Použitie vo vede
----------------

Occamova britva je jeden zo základných princípov či postupov, na ktorých úspešne stavia aj súčasná veda. Occamova britva rieši problém nekonečnej rozmanitosti teórií, ktoré vedú k rovnakým výsledkom.

Zdroje
------

* ARIEW, Roger. *Ockham's Razor: A Historical and Philosophical Analysis of Ockham's Principle of Parsimony*. [s.l.] : Champaign-Urbana, University of Illinois, 1976.
* CHARLESWORTH, M. J.. Aristotle's Razor. *Philosophical Studies (Ireland)*, 1956, s. 105 – 112.
* THORBURN, W. M.. The Myth of Occam's Razor. *Mind*, 1918, s. 345 – 353. Dostupné online.

Externé odkazy
--------------

* FILIT – zdroj, z ktorého pôvodne čerpal tento článok.


1. ↑  DUROZOI, Gérard; ROUSSEL, André. *Filozofický slovník*. 1. vyd. Praha : Ewa edition, 1994. 352 s. ISBN 80-85764-07-5. S. 338.  (Poznámka:Citované aj vo Filite.)
***Shake It Up!*** je americký seriál vysielaný na Disney Channel. V USA mal premiéru 7. novembra 2010, 29. januára 2011 sa však dostal už aj do Disney Channel CZ.
Seriál vytvoril Chris Thompson. Teraz sa pokojne môže zaradiť medzi najsledovanejšie seriály histórie Disney Channel, kam by sme mohli pridať aj napríklad Kúzelníci z Waverly, Hannah Montana, Jonas alebo Good Luck Charlie.

Hrajú
-----

* Bella Thorne (CeCe Jones)
* Zendaya (Rocky Blue)
* David Cleveland (Flynn Jones)
* Roshon Fegan (Ty Blue)
* Adam Irigoyen (Deuce Martinez)
* Kenton Duty (Gunter Hessenheffer)
* Caroline Sunshine (Tinka Hessenheffer)

Dej
---

CeCe a Rocky (dve najlepšie kamarátky) už od detstva snívajú o tanečnej kariére. Tanečný program Na parket, Chicago! im sen umožní pomocou konkurzu. Dievčatá konkurz ovládnu, splnia si svoj sen a tancujú v tanečnom programe. Seriál sa točí okolo ich dobrodružstiev v škole, doma, ale samozrejme aj na tanečnom parkete. Svoju snahu v televízii sa zviditeľniť (dostať sa do popredia Na parket, Chicago! alebo často dostať sólo) si plnia a čím ďalej, tým viac sa im to aj darí.

Externé odkazy
--------------

* *Shake It Up!* v Česko-Slovenskej filmovej databáze

Zdroj
-----

* *Tento článok je čiastočný alebo úplný preklad článku Na parket! na českej Wikipédii.*
**Rovenský potok** je potok na Záhorí, vo východnej časti okresu Senica. Je to pravostranný prítok Teplice, meria 5,3 km a je tokom V. rádu.

Pramení v Chvojnickej pahorkatine, v podcelku Senická pahorkatina, východne od kóty 291,8 m v lokalite Krížnice, v nadmorskej výške približne 275 m n. m. Od prameňa tečie sprvu severojužným smerom, pričom sa dvakrát esovito stáča a zľava priberá krátky prítok prameniaci taktiež východne od spomenutej kóty. Ďalej sa stáča juhojuhovýchodným smerom, sprava priberá krátky prítok vznikajúci severoseverozápadne od obce Rovensko a následne preteká intravilánom tejto obce. V obci priberá zľava najprv prítok z oblasti Teregovských záhonov, potom prítok (2 km) prameniaci juhozápadne od obce Sobotište a mení smer toku na juhojuhozápad. Sprava ďalej priberá Rybnícky potok, opäť tečie severojužným smerom, pričom vytvára oblúk prehnutý na východ. Na dolnom toku sa potom stáča najprv na západ, potom znovu na juh a preteká intravilánom mesta Senica, kde zľava ešte priberá prítok tečúci cez Sotinu. V blízkosti centra mesta potom ústi v nadmorskej výške cca 198 m n. m. do Teplice.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-11-24]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-11-24]. Dostupné online.
3. ↑   *Mapový portál HIKING.SK* [online]. Denník N, [cit. 2023-11-24]. Dostupné online.

| * z
* d
* u
Vodné toky v povodí Teplice (Myjava) |
| --- |
| *Teplica* → *Myjava* → *Morava* → *Dunaj* |
| 
* Bôrik
* Častkovský potok
* Haluzníkov potok
* Jarkovec
* Kratnov
* Liešťanský potok
* Lulovský potok
* Pasecký potok
* Priečny potok
* Rohovský potok
* Roncková
* Rovenský potok
* Rybčiansky potok
* Rybnícky potok (prítok Rovenského potoka)
* Rybnícky potok (prítok Teplice) (ČR)
* **Teplica**
* Valúchovský potok
* Žabí potok

 |
**Addisonova choroba** (iné názvy: **Addisonov syndróm**, **primárna nedostatočnosť nadobličiek**, **chronická nedostatočnosť nadobličiek**, **hypokorticizmus**) je vzácne endokrinné ochorenie, ktoré bolo prvýkrát popísané britským lekárom Thomasom Addisonom. Odhaduje sa, že postihuje zhruba 4 ľudí zo 100 000. Choroba prepukne, ak nadobličky nedokážu produkovať dostatočné množstvo hormónu kortizolu a aldosterónu.

Addisonovou chorobou označujeme primárnu adrenálnu insuficienciu (nedostatočnosť nadobličiek), pri ktorej zlyháva samotná nadoblička. Sekundárna adrenálna insuficiencia vzniká, ak hypofýza neprodukuje dostatočné množstvo adrenokortikotropného hormónu (ACTH), ktorý stimuluje kôru nadobličiek.

Klasifikácia
------------

* E27: Iné choroby nadobličiek
	+ E27.1: Primárna adrenokortikálna nedostatočnosť
	+ E27.2: Addisonovská kríza

Príznaky
--------

* slabosť, únava, zlá tolerancia stresu
* zvýšená pigmentácia, najmä v ústnej dutine (tzv. *grafitové škvrny*), na tvári, kožných ryhách (predovšetkým dlane) a okolí prsných bradaviek
* nechutenstvo, nevoľnosť, zvracanie, bolesti brucha, hnačky
* psychické poruchy ako depresia, poruchy pamäti, nepokoj, nespavosť
* chýbanie menštruácie
* znížený krvný tlak
* dehydratácia, chudnutie a kolapsové stavy (pri nedostatku aldosterónu)

Príčiny
-------

Najčastejšou príčinou je deštrukcia tkaniva nadobličiek spôsobená autoimunitným procesom (až 80% prípadov) a zápalom (najmä TBC, 20%); vzácne metastázami, AIDS a krvácaním do nadobličiek. Genetická predispozícia HLA DR3.

Laboratórne nálezy
------------------

Pri vyšetrení krvi sa zistí zvýšená hladina ACTH (adrenokortikotropný hormón), ktorého produkciu stimuluje znížená hladina kortizolu, aldosterónu aj katecholamínov. Ďalej je znížená hladina glukózy a sodíka a zvýšená hladina draslíka.

Liečba
------

Náhrada hormónov nadobličky - podáva sa hydrokortizón, prípadne aj mineralokortikoidy. Niekedy treba liečbu doplniť zvýšeným prívodom NaCl a tekutín.

Referencie
----------

1. 1 2 3 4 5 6 7 8 9 10  Addisonova choroba. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 49-50.

Pozri aj
--------

* Addisonovská kríza
Šovinistická pohľadnica z obdobia boxerského povstania v Číne (1899 – 1901), ktoré potláča Aliancia ôsmich národov (Británia, Francúzsko, Japonsko, Nemecko, Rakúsko-Uhorsko, Rusko, Taliansko, USA), zastúpená na karikatúre vojakmi v uniformách dotyčných krajín, kopajúcich čižmami do neozbrojených utekajúcich Číňanov.
**Šovinizmus** je vyhrotený nacionalizmus, viera v nadradenosť vlastného národa alebo národnosti, hlásanie nacionálnej výlučnosti a roznecovanie nenávisti k iným národom.

Etymologicky výraz vznikol podľa mena legendárneho francúzskeho napoleónskeho granátnika Nicolasa Chauvina.

Referencie
----------

1. ↑  Šovinizmus. In: PIAČEK, Jozef; KRAVČÍK, Miloš. *FILIT : Otvorená filozofická encyklopédia* [online]. Bratislava: Univerzita Komenského, [cit. 2023-11-10]. Dostupné online.
2. ↑  KELLER, Jan. šovinismus. In:  *Sociologická encyklopedie* [online]. Praha: Sociologický ústav AV ČR, [cit. 2023-11-10]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Šovinizmus**

Autoritné údaje: * GND: 4244962-5
* LCCN: sh85022794
* NK ČR: ph135354
**Pasterizácia** (iné názvy: **pasterizovanie**, zastarano: *pasteurizácia*, *pasteurizovanie*) je metóda tepelnej sterilizácie tekutých nápojov (alebo potravinárskych surovín), ktorú vyvinul v polovici 19. storočia francúzsky vedec Louis Pasteur.

Jej podstatou je krátkodobé zvýšenie teploty, ktoré však na rozdiel od prevarenia nesmie výrazne zmeniť vlastnosti látky. Obvykle to znamená ohriatie látky na 60 – 75 °C a jej udržovanie v rozmedzí 1/2 až 2 hodiny (podľa spracovávanej suroviny). Účelom je likvidácia mikroorganizmov a tým jednak zvýšenie trvanlivosti potravín, a jednak zabránenie šírenia ochorení týmito potravinami.

Pôvodne bola pasterizácia vyvinutá na objednávku francúzskeho vojnového loďstva pre víno. Ale za krátku dobu sa ujala aj u ďalších komodít (pivo, mlieko).

V súčasnosti by napríklad všetko mlieko, ktoré sa do obchodov dostane, malo byť pasterizované, a preto sa to prísne kontroluje. Hlavne od epidémie kliešťovej encefalitídy, ktorá vznikla asi v polovici dvadsiateho storočia na strednom Slovensku a prenášala sa mliekom.
**Stokesov-Adamsov syndróm** (iné názvy: **Adamsov-Stokesov syndróm**, **Adamsov-Stokesov záchvat**, **Morgagniho-Adamsov-Stokesov syndróm**) je syndróm, ktorého príčinou sú niektoré srdcové arytmie a ktorý je spôsobený následným náhlym znížením prísunu krvi do mozgu. Jeho typické príznaky sú:

* náhla bledosť až cyanóza
* závrat až synkopa
* pri pretrvávaní arytmie svalové zášklby, zástava dychu, mydriáza až smrť

Základnou prvou pomocou (ak nedôjde do 30 sekúnd k obnove vedomia a postihnutý prestane dýchať) je kardiopulmonálna resuscitácia (ideálne s použitím automatizovaného externého defibrilátora, ak je k dispozícii). Cieľom je udržanie životných funkcií a návrat pravidelnej srdcovej činnosti. Definitívnou liečbou je odstránenie príčiny, teda srdcovej arytmie - či už farmakologickou alebo chirurgickou liečbou, prípadne implantáciou kardiostimulátora.

Syndróm je pomenovaný podľa lekárov Williama Stokesa, Roberta Adamsa a Giovanni Battistu Morgagniho.

Zdroje
------

* Adamsov-Stokesov syndróm. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 46.
* *Encyklopédia medicíny*. [s.l.] : Asklepios, 1993. Kapitola /heslo: Adamsov-Stokesov záchvat.
**Peterov princíp** je zásada, podľa ktorej sú zamestnanci organizácie povyšovaní do vyšších pozícií na základe výkonu a zásluh, ktoré podali počas pôsobenia v pozícii nižšej. Neexistuje žiadny vzťah medzi kvalitou výkonu, podaného na nižšej pozícii, a schopnosťou plniť často diametrálne odlišné požiadavky, ktoré sú späté s pozíciou vyššou. Býva potom iba otázkou času, kedy bude pomerne úspešný pracovník povýšený do funkcie, na plnenie ktorej mu jeho schopnosti a zručnosti stačiť nebudú. Každý zamestnanec má teda šancu, že na určitom stupni kariérneho rastu dosiahne svoju „úroveň nekompetentnosti". A tak funkčnosť organizácie v skutočnosti závisí od výkonu masy tých, ktorí nie sú povyšovaní. Toto pravidlo formulovali Laurence J. Peter a Raymond Hull v knihe *Peterov princíp* s podtitulom *Užitočná veda hierarchológia*, ktorá vyšla v roku 1968
.

Charakteristika
---------------

Autori Peterovho princípu dospeli k presvedčeniu, že „zamestnanci majú tendenciu postupovať v kariére na úroveň ich nekompetentnosti". To znamená, že nadobúdajú zodpovednosť a autoritu dovtedy, kým neprestanú svoje úlohy plniť efektívne. Na tej úrovni potom zotrvávajú, pretože si kvôli neschopnosti plniť aktuálne úlohy nezaslúžia ďalšie povýšenie. Dôsledkom tohto procesu je postupné obsadenie všetkých pozícií v organizácii nekompetentnými zamestnancami. Z uvedeného vyplýva, že pracovné úlohy sú de facto plnené len zamestnancami, ktorí za svoje zásluhy neboli povýšení. Tí obvykle nachádzajú spôsoby, ako nepatrne manipulovať s ich nadriadenými, aby obmedzili prípadné škody, spôsobené nesprávnym riadením.

Kritériom neschopnosti nemusí byť nevyhnutne komplikovanosť operácií, ktoré sa na vyšších úrovniach v hierarchii organizácie majú vykonávať. Nová pozícia však môže postulovať odlišné zručnosti. Napr. expert v oblasti informačných technológií môže byť špičkou vo svojej špecializácii, no po povýšení na projektového manažéra mu v úspešnom vedení tímu, ktorý mu bol pridelený, môže prekážať absencia emočnej inteligencie.

Riešenia
--------

Existujú metódy, ktorými môžu organizácie zmierniť riziká, spojené s Peterovým princípom. Jedným zo spôsobov je povyšovanie zamestnancov na základe výkonu, podaného za vopred **stanovený čas**. Iným je odmeňovanie zamestnanca za dobre vykonanú prácu nie na základe povýšenia, ale napr. **zvýšením platu**, pričom jeho miesto v hierarchii organizácie zostane nezmenené. Vyhnúť sa dosiahnutiu „úrovne nekompetentnosti" je možné i tým, že zamestnanec sa ešte pred povýšením podrobí špeciálnemu tréningu, ktorý uňho preverí schopnosti, vyžadované na ďalšom stupni pyramídy organizácie. Riešením eliminácie rizík, spojených s Peterovým princípom, je v neposlednom rade aj **dočasné** pridelenie zamestnanca na výkon práce. Krátkodobý pracovný pomer umožňuje plniť pracovné úlohy osobou s primeranými zručnosťami a referenciami, ktorá je za svoj výkon odmenená mzdou a nie kariérnym postupom.

Zdroje
------

* PETER, Laurence J; Hull, Raymond. *The Peter Principle: Why Things Always Go Wrong.* New York 1969.
* KELLER, Jan. *Sociologie organizace a byrokracie.* Praha 2007.
**Bzovec** je potok na Záhorí, v centrálnej časti okresu Senica. Je to pravostranný prítok Starej Myjavy, meria 3,8 km a je tokom IV. rádu.

Pramení v Chvojnickej pahorkatine, v podcelku Unínska pahorkatina, na juhozápadnom úpätí vrchu Barbajky (305,2 m n. m.) v nadmorskej výške približne 215 m n. m. Preteká výlučne katastrálnym územím mesta Šaštín-Stráže. Od prameňa tečie sprvu severojužným smerom, preteká oblasťou ťažby ropy a postupne sa stáča na juhojuhozápad. Ďalej obteká lokalitu Novohrady na ľavom brehu, pričom vytvára oblúk prehnutý na západ a následne pokračuje znovu severojužným smerom. Napokon na východnom okraji intravilánu Stráží nad Myjavou podteká cestu II. triedy č. 500 a východne od Stráží, pri samote Brunovský mlyn, ústi v nadmorskej výške cca 170,5 m n. m. do Starej Myjavy.

  


| * z
* d
* u
Vodné toky v povodí Starej Myjavy |
| --- |
| *Stará Myjava* → *Myjava* → *Morava* → *Dunaj* |
| 
* Bahenský potok
* Bištava
* Bzovec
* Dolinský potok
* Holubinka
* Kadlubkovský potok
* Obrádznovský potok
* Rehákov kanál
* **Stará Myjava**
* Štefanovský potok

 |
**Ingrid Zámečníková** (\* 4. február 1958, Bratislava, Slovensko) je slovenská akademická maliarka. V súčasnosti žije v Bratislave a venuje sa maľbe, grafike, tapisérii, ilustrácii i sklenej vitráži. Spolu so svojim synom, umeleckým sklárom Achilleasom Sdoukosom má ateliér, spojený s galériou.

Životopis
---------

V rokoch 1973 – 1977 študovala na Strednej škole umeleckého priemyslu u profesora Rudolfa Filu a v rokoch 1977 – 1983 na Vysokej škole výtvarných umení v ateliéri grafiky u profesora Albína Brunovského. V rokoch 1985 – 1992 žila v Grécku.

Má za sebou množstvo samostatných i kolektívnych výstav na Slovensku, v Európe i v zámorí. Jej diela sú zastúpené vo viacerých verejných i súkromných zbierkach. Získala niekoľko ocenení v súťaži o najkrajšiu knihu Československa i Slovenska.

Externé odkazy
--------------

* Zoznam diel autora: Zámečníková Ingrid – Galéria Dielo
* Achilleas Sdoukos a Ingrid Zámečníková predstavili svoje diela v DIC Archivované 2017-04-21 na Wayback Machine – dicholding.com

Zdroj
-----

* ingridzamecnikova.com – oficiálna stránka

Autoritné údaje: * GND: 126351720X
* NK ČR: xx0236969
* VIAF: 165896218
* Web umenia: 11988
OolongOolong
**Oolong** (po čínsky wu-lung, znakmi 烏龍) je typ čínskeho a taiwanského čaju charakterizovaný tradičným spôsobom spracovania, pri ktorom sa zámerne aktivuje proces oxidácie, ktorý sa ukončí skôr, než lístky stmavnú. Stupňom oxidácie (8 - 80 %) sa oolong radí medzi zelené a čierne čaje.

Pôvod čaju
----------

Slovo *oolong* v preklade znamená Čierny drak a prvé známe použitie tohto slova v spojení s čajom sa datuje do roku 1845. 

Čaje typu oolong majú pôvod na východnom pobreží Číny v provinciách Fu-ťien a Kuang-tung a dlhú dobu boli tieto oblasti jedinou lokalitou, kde sa oolongy vyrábali. V priebehu novoveku sa migráciou obyvateľstva spracovanie čaju dostalo na Taiwan. V Číne sa dnes oolongy spracovávajú hlavne v lokalitách An-si (Čchüan-čou) a Wu-i (provincia Fu-ťien) a Feng-chuang (provincia Kuang-tung).

Chuť
----

Vo všeobecnosti majú čaje typu oolong jemnú chuť, bez výraznej horkosti a trpkosti.

Referencie
----------

1. ↑   *Definition of OOLONG* [online]. www.merriam-webster.com, [cit. 2022-02-21]. Dostupné online. (po anglicky)
**Spider-Man: Ďaleko od domova** (v origináli *Spider-Man: Far From Home*) je americký akčný film z roku 2019 od režiséra Jona Wattsa, natočený na motívy komiksov od vydavateľstva Marvel Comics o superhrdinovi Spider-Manovi. V hlavnej úlohe sa opäť predstavil Tom Holland, ktorý túto postavu stvárnil aj v predchádzajúcich filmoch. Jedná sa o pokračovanie filmu *Spider-Man: Návrat domov*, zároveň o 23. film série Marvel Cinematic Universe a posledný film tretej fázy MCU.

Uvedenie filmu v amerických kinách prebehlo 2. júla 2019.

Film sa natáčal v Spojenom kráľovstve (Londýn), Taliansku (Benátky), Česku (Liberec a Praha), Nemecku (Berlín), New Yorku a New Jersey.

Obsadenie
---------

* Tom Holland ako Peter Parker / Spider-Man
* Jake Gyllenhaal ako Quentin Beck / Mysterio
* Samuel L. Jackson ako Nick Fury
* Jon Favreau ako Harold „Happy" Hogan
* Zendaya ako Michelle "MJ"
* Jacob Batalon ako Ned Leeds
* Marisa Tomeiová ako May Parkerová
* Cobie Smulders ako Maria Hillová
* Tony Revolori ako Flash Thompson
* Angourie Rice ako Betty Brantová
* Martin Starr ako Roger Harrington
* J.B. Smoove ako Julius Dell
* Remy Hii ako Brad Davis
* Jorge Lendeborg Jr. ako Jason Ionello
* Numan Acar ako Dimitri Smerdyakov

V cameo úlohách sa objavili Michal Kubal reportér ČT24, Ben Mendelsohn ako Talos a Sharon Blynn ako Soren.

Ďalej sa v potitulkovej scéne objavil J.K. Simmons ako J. Jonah Jameson v živom vysielaní videa od Daily Bugle, kde odhalí Spider-Manovu identitu. Je to poprvýkrát, čo totožný herec stvárnil rovnakú postavu, ktorá sa objavuje v dvoch rozdielnych filmových sériach / frančízach od Marvelu (trilógia Spider-Mana od režiséra Sama Raimiho a Marvel Cinematic Universe).

Externé odkazy
--------------

* *Spider-Man: Ďaleko od domova* v Česko-Slovenskej filmovej databáze
* *Spider-Man: Ďaleko od domova* v Internet Movie Database (po anglicky)
* Spider-Man: Far From Home – Marvel Cinematic Universe Wiki

Zdroj
-----

*Tento článok je čiastočný alebo úplný preklad článku Spider-Man: Daleko od domova na českej Wikipédii.*